વેપારી વિજય માલ્યા વિરુદ્ધ ફેરાના ઉલ્લંઘન મામલે દિલ્હીની પટિયાલા હાઉસ કોર્ટે આદેશ જાહેર કરતાં તેમને 18 ડિસેમ્બરના રોજ કોર્ટમાં હાજર થવા જણાવ્યું છે. પટિયાલા હાઉસ કોર્ટે કહ્યું છે કે, જો તેઓ 18 ડિસેમ્બરના રોજ હાજર નહીં થાય, તો તેમને અપરાધી જાહેર કરવામાં આવેશે. આ પહેલાં ઇડી દ્વારા કોર્ટને વિનંતી કરવામાં આવી હતી કે, ફેરા ઉલ્લંઘન મામલે ભાગેડુ વેપારી વિજય માલ્યાને અપરાધી જાહેર કરવામાં આવે. ઇડીના વકીલ એન.કે.મટ્ટાએ કોર્ટને કહ્યું હતું કે, એજન્સિ પાસે કાર્યવાહી શરૂ કરવા માટે વિજય માલ્યાને અપરાધી ઘોષિત કરવા સિવાયનો કોઇ અન્ય વિકલ્પ નથી.